NaiveNeuron/SloPal huggingface dataset:
Pellegrini, Peter, predseda NR SR (2023-10-25):
Ďakujem veľmi pekne. Keďže ide o ustanovujúcu, nemienim ani nebudem porušovať rokovací poriadok, len chcem ctených kolegov poslancov a poslankyne upozorniť, že možno nemajú úplne všetky informácie, ale práve v rámci štandardnej politickej kultúry sme sa všetci predsedovia politických strán, ktoré sa dostali do parlamentu, stretli minulý týždeň tu v budove Národnej rady Slovenskej republiky, kde sme hovorili aj o prerozdeľovaní výborov a kde sme aj na požiadanie kolegov z opozície v troch výboroch a následne ešte včera v ďalšom, štvrtom výbore navýšili aj počty jednotlivých členov z pôvodných 12 na 14, tak ako si to želala opozícia, pretože chcela aj vzhľadom aj na vzdelanie alebo, alebo činnosti, ktoré vykonávajú poslanci opozície, aby ich umiestnila presne do tých výborov, v ktorých sa cítia byť expertami. Takže nemal som a nemal som a nemám pocit, že by dochádzalo k nejakej násilnej povahe celého tohto riešenia, ale bola to dohoda predsedov politických strán. Takže rešpektujem, že pánom poslancom sa to javí nejak inak, ale bolo to veľmi štandardné, pokojné, pragmatické a technické rokovanie, ktoré sme všetci ako predsedovia strán tu absolvovali pred prípravou tejto schôdze a nemal som pocit a ani moji kolegovia, môžu potvrdiť, že by niekto extrémne niečo namietal. Ďakujem veľmi pekne. Kolegyne, kolegovia, vyhlasujem rozpravu o tomto bode za skončenú. S procedurálnym návrhom pán poslanec Šipoš.
Danko, Andrej, podpredseda NR SR (2024-09-11):
Poslanec Janas.
Kollár, Boris, predseda NR SR (2021-10-27):
S ďalšou faktickou poznámkou vystúpi pán poslanec Kočiš.
Paška, Pavol, predseda NR SR (2014-09-24):
Pani poslankyňa Mezenská.
P. Gabura, poslanec: (2010-05-25):
Chcem ešte poznamenať osobne, že sa prihováram k tomu, aby sme pokračovali ďalej v diskusii, aby sme otvorili ústnu rozpravu, aby sme nešpekulovali s tým, že jedna strana sa vyrečnila a teraz to ukončíme a dáme hlasovať. Prosil by som vás, aby ten tolerantný duch pokračoval ďalej.
Laššáková, Jana, doterajšia podpredsedníčka NR SR (2016-03-23):
Pán poslanec Gábor Gál.
Laššáková, Jana, podpredsedníčka NR SR (2014-09-18):
Poprosím vás, pán podpredseda vlády, aby ste oznámili, kto z členov vlády bude zastupovať neprítomných členov vlády.
Pročko, Jozef, poslanec NR SR (2024-01-10):
Ďakujem veľmi pekne. Pán poslanec Dostál, presne si pomenoval, o čo tu ide, presne si pomenoval to, že my nemáme ešte stále vyhlásenú voľbu ústavných sudcov, ale ideme, ideme voliť, ideme voliť predsedu tejto komisie. No ja si myslím, že toto je presne to, čo dokazuje, že Fico chce ovládnuť všetko. Jemu ide naozaj o všetko. My, my sa budeme postupne tuná v rozpravách vyjadrovať k ďalším jeho mocenským, mocenským postaveniam, ktoré si chce upevniť. Fico nám bude predvádzať presne to, čo aj počas Trestného zákona, on potrebuje dostať ľudí všade, potrebuje mať všade svojich ľudí. Táto komisia, ako si hovoril, je čiste, naozaj čiste, teda musí byť čistá, táto komisia musí byť o tom, že naozaj tie voľby musí zvládnuť spravodlivo, demokraticky, tie voľby musí spravovať a spracovávať tak, aby nedochádzalo k pochybnostiam, že niečo je manipulované. Ale čo je, čo je, tak to je aj o tom, že táto komisia musí spravovať aj financie jednotlivých strán, ktoré získali peniaze za voľby. A tu je ten pes zakopaný, toto potrebuje Fico ovládnuť, aby, aby tie financie, ktoré dostanú, mohol používať tak, ako chce. Toto, čo si povedal, je absolútne skvelé a ja hovorím, musíme si dávať pozor, neskutočný pozor.
Blanár, Juraj, podpredseda NR SR (2021-10-20):
Pán poslanec Kučera skončil, takže ďalší, pán poslanec Vons s faktickou poznámkou. Nech sa páči.
Ivan, Miroslav, poslanec NR SR (2016-09-21):
Ďakujem za slovo. Vážený predsedajúci, vážení kolegovia, kolegyne, predkladáme vám návrh zákona, ktorým chceme zrušiť zákon č. 447/2015 o miestnom poplatku za rozvoj a o zmene a doplnení niektorých zákonov, a to preto, lebo v ňom vidíme veľa nedostatkov a má byť účinný od 1. novembra tohto roka. Viac o ňom poviem v úvodnom slove, teda v rozprave, do ktorej sa hneď hlásim. Zatiaľ vám len chcem dať na zamyslenie už názov tohto zákona. Zákon o poplatku za rozvoj. Naozaj ešte raz: Zákon o poplatku za rozvoj. To je, prosím pekne, názov zákona, ktorý už vo vlastnom názve nesie spoplatnenie rozvoja a indikuje, že rozvoj je asi nežiaduci. Takže týmto úvodné slovo končím, hlásim sa hneď do rozpravy, pán predsedajúci, a nech sa páči, slovo má spravodajca.
Zmajkovičová, Renáta, podpredsedníčka NR SR (2014-05-13):
Pán poslanec Bugár.
Laurenčík, Milan, podpredseda NR SR (2021-06-24):
Pani poslankyňa Magdaléna Sulanová.
Kuffa, Štefan, poslanec NR SR (2014-07-03):
Ďakujem za slovo. Áno, tie trhové miesta sú veľmi dôležité, a keď máš svoju roľu alebo svoj les, tak je to aj spravodlivé. Myslím si, že vtedy, v tom prípade môžeš predávať tieto produkty, ale akonáhle predávať produkty niekoho iného alebo možno využívaš vlastníctvo niekoho iného, tak má tú registračnú pokladňu, ako si to kolega rozprával. Len ona tá problematika je trošku oveľa zložitejšia v tom chápaní a vnímaní našich ľudí aj vôbec rešpektovanie súkromného vlastníctva. Keď si to dovolím povedať, že aj my samotní poslanci Národnej rady nevieme si uvedomiť, že čo to je súkromné vlastníctvo, a to bol napríklad aj prijatý zákon o nadobudnutí poľnohospodárskeho pozemku a vlastne obmedzenie s nakladaním vlastného majetku. Rovnako je to aj tu. Ja keď mám pred sebou Rómov, ktorí chodia v lete a už stoja okolo ciest v našom regióne, severovýchod ako Slovenska, no chcel by som ich vidieť, ktorí z nich budú mať registračné pokladne, alebo chcel by som vidieť tých ľudí, netýka sa to možno aj Rómov, ale u nás prevažne ich, že preukážu sa, že vlastnia kus lesa alebo že majú pôdu, alebo odkiaľ majú tieto produkty. Áno, z tej svojej nadprodukcie môžeš čosi predať a predávať, ale áno, predáva sa niečo, čo mi nepatrí, a do toho lesa idem, správam sa veľakrát koristnícky a to chápanie toho súkromného vlastníctva a ľuďom je naozaj veľmi to laxné alebo je im to jedno, že či je v tom lese súkromnom, štátnom alebo akom. Myslím si, že veľakrát aj chýba aj to označenie tých lesov. No ale minimálne vie to, že nevlastní tú pôdu, a minimálne vie to, že nevlastní ani les, a cez to všetko v podstate predáva tieto produkty. Takže to som len chcel povedať, že tie trhové miesta naozaj sú veľmi ako dôležité.
Hraško, Igor, poslanec NR SR (2014-11-10):
Ďakujem za slovo. Nuž, som pobúrený a zároveň zhnusený z tohto videa, z toho človeka, ktorého som tam videl. Áno, to video je zavesené na webe a už brúzda sociálnymi sieťami a každý, úplne každý človek, ktorý sa dostane na sociálnu sieť, sa určite k tomu videu dostal. Videl človeka, ktorého nominovala strana SMER do dozornej rady piešťanskej nemocnice. Človeka, ktorý má rozhodovať o chode tejto nemocnice. Má rozhodovať o tom, ako sa bude nemocnica správať ku svojim pacientom a ako im zabezpečí zdravotnú starostlivosť. No to je, snáď nemyslíte vážne? A čakal som, Igor, že na tvoj prejav sa tuná ozvú hneď dvaja moralisti, Jarjabek a Číž. Ale čo myslíš, prečo sa neozvali? Prečo tu Číž vôbec nie je, prečo tu nesedí, prečo teraz nekáže o morálke, o tom, ako sa má kto správať, kde ako má kto reagovať? No toto bola ukážka naozaj nádhernej reakcie na situáciu okolo predraženého cétečka v piešťanskej nemocnici. Takýchto ľudí si SMER nominuje do funkcií. A toto a toto sme odhalili, len jeden prípad, pretože sa tu odhalila korupcia a klientelizmus. Ktovie, koľko ďalších takýchto sedí na niektorých ďalších postoch? A ktovie, čo riadia, akú majú zodpovednosť a za koho? Takíto ľudia riadia náš štát? Takíto ľudia riadia osud našich občanov? No to je hnus. To je hnus. Takíto primitívi by tam vôbec nemali byť. A ktovie, či sa vôbec objavia ďalší. A možnože ich nájdeme. Budeme ich hľadať medzi nominantmi SMER-u a možnože to nebude ani ťažké. Stačí ísť po niektorých zmluvách, niečo naťuknúť a oni sa potom sami objavia, natočia takéto hulvátske video a sami sa prejavia. Toto je naozaj nechutné, akých SMER nominuje ľudí do dozorných rád a do funkcií.
Kavecká, Monika, poslankyňa NR SR (2023-03-30):
Ďakujem veľmi pekne za slovo, vážený pán predsedajúci. Vážené kolegyne, kolegovia, dovoľte, aby som vás informovala o výsledku verejného hlasovania o návrhu na voľbu člena Rady rozhlasu a televízie Slovenska v oblasti televízneho vysielania, ktoré sa konalo 30. marca 2023, bola to opakovaná voľba. Na verejné hlasovanie o návrhu na voľbu člena Rady rozhlasu a televízie Slovenska v oblasti televízneho vysielania bolo v opakovanej voľbe vydaných a poslanci si osobne prevzali 126 hlasovacích lístkov, teda na opakovanej voľbe bolo prítomných 126 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu člena Rady rozhlasu a televízie Slovenska v oblasti televízneho vysielania všetci poslanci odovzdali hlasovacie lístky. Zo 126 odovzdaných hlasovacích lístkov bolo 4 neplatných a 122 platných. Podľa platných hlasovacích lístkov overovatelia zistili, že: – za meno Milan Antol hlasovalo za 78, hlasovalo proti 4, zdržalo sa hlasovania 40, – za meno Agáta Staneková hlasovalo za 18, hlasovalo proti 11, zdržalo sa hlasovania 93. Na voľbu člena Rady rozhlasu a televízie Slovenska je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní bol za člena Rady rozhlasu a televízie Slovenska v oblasti televízneho vysielania zvolený Milan Antol. Overovatelia poverujú svojho člena Moniku Kaveckú oznámiť výsledok hlasovania Národnej rade Slovenskej republiky. Ďakujem.
R. Zajac, minister zdravotníctva SR: (2002-11-14):
Po druhé vaše priemery, pán poslanec, som zažíval 42 rokov. My predsa dobre vieme, že index rizika, to znamená, chorobnosť je rôzna podľa rôznych vekových skupín. A jasne sme odpovedali, že sme ju diferencovali, povedzme, u detí od 0 - 1 roku je index rizika 3 a u dospelých od 60 vyššie až 66 oproti nákladovo najnižšej skupine pacientov, a to sú 20-roční. Keď sme štruktúrovali vo vašom kmeni, aký máte kmeň, a to veľmi dobre viete, pán poslanec, a máte veľa mladých, tak budete mať priemerne nižšiu úhradu, ale skoro žiadnu prácu. Takže by som bol veľmi rád, aby sme priemerné čísla dávali racionálne. A chcem vám súčasne povedať, že nič iné nebudeme môcť spraviť s primárnou ambulantnou starostlivosťou, len zaviesť motivačné prvky a začneme platiť za to, za čo lekári budú naozaj robiť, a nie za to, že uzavreli zmluvu. A navyše, chcem ešte jednu vec povedať, dostávame sa do pozície, že sa pýtate ministra zdravotníctva, či viem, aké sú úhrady za kapitáciu. Ale správna odpoveď je, že vy máte vyjednávať o úhradách so zdravotnými poisťovňami, pretože nie s ministrom zdravotníctva máte uzavretú zmluvu, ale so zdravotnými poisťovňami. Takže si myslím, že sme si tu len tak trošku hovorili o teórii financovania zdravotníctva. (Potlesk.)
Glváč, Martin, podpredseda NR SR (2017-11-28):
Ďakujem. S faktickými poznámkami nikto, pýtam sa, či sa chce niekto prihlásiť do rozpravy ústne. Nie je tomu tak, vyhlasujem všeobecnú rozpravu za skončenú. Pani navrhovateľka, nech sa páči.
Blanár, Juraj, podpredseda NR SR (2021-12-02):
Jedna faktická poznámka na vaše vystúpenie. Pán poslanec Krupa, nech sa páči.
Žiga, Peter, podpredseda NR SR (2024-02-15):
Pán poslanec Bužo.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 138 poslancov, za 89, proti 18, zdržalo sa 30, nehlasoval 1. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy, prosím? Nikto? Vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Pellegrini, Peter, predseda NR SR (2024-02-07):
Ďakujem pekne, pán minister, na vaše vystúpenie evidujem deväť faktických poznámok. Ako prvá pani poslankyňa Gažovičová.
Taraba, Tomáš, poslanec NR SR (2020-07-09):
Ďakujem za slovo. Každý, ktorý sme tu, si myslím, že má záujem na tom, aby na Slovensku fungovalo predovšetkým malé a stredné podnikanie. To znamená všetky opatrenia, ktoré zjednodušia byrokraciu, nepodceňoval by som ich, ten signál je dôležitý vyslať podnikateľskej sfére, že naozaj prebry..., prebyrokratizovaná krajina nedokáže, nedokáže dlhodobo stimulovať hospodársky rast. Na druhej strane je pre mňa nepochopiteľné, prečo ten bankový odvod, ktorý jednoducho je darčekom pre veľmi solventný sektor hospodárstva, ste vložili do tohto zoznamu. Jednoducho ja to nevnímam inak, ako to, že možno sa obávate, že ten bankový odvod by neprešiel, tak jednoducho ste ho tam dali do zoznamu, aby poslanci boli nútení za to buď hlasovať, alebo prinajmenšom aby ho tak neatakovali, lebo je v nejakom balíku, ale faktom zostáva, že ešte nikdy žiadna vláda tak veľa pre banky nespravila, ako ste stihli vy spraviť za tieto tri mesiace. Kedysi bankovníctvo bola proste sofistikovaná, náročná činnosť, kedy niekto banke dal 100 eur, on musel nájsť podnikateľský zámer, podporiť 100 eurami, aby toto zarobilo ešte 120, z toho mal zisk a vyhodnocoval projekty. Dneska to tak nefunguje. Dnes sa tlačia peniaze, zadarmo banky dostávajú peniaze, jediná ich úloha je nájsť úverové linky, ako tie peniaze dostať medzi ľudí. Proste banky dnes sú a budú najrentabilnejší biznis, pretože z ničoho sa tvorí zadlženie. To znamená, nerozumiem, čo je za tým, že už keď ste takéto darčeky tým bankám dali, tak ste nenašli ani toľko z ich strany empatie, že by vám dali nejaký politický argument, že áno, mohli by ste tu odprezentovať, že ste aspoň vrátili na pôvodnú úroveň ten, tie poplatky v bankách. Tomuto nerozumiem.
Hrnčiar, Andrej, podpredseda NR SR (2016-10-26):
Ďakujem. Končím možnosť nahlásiť sa s faktickými poznámkami. Končím rozpravu k tomuto bodu programu. Asi pán navrhovateľ nemá záujem o záverečné slovo. Pani spravodajkyňa? Nie je tomu tak. Prerušujem rokovanie o tomto bode programu. Nasleduje prvé čítanie, teda vidím, že sála je poloprázdna, takže pán poslanec Beluský, návrh zákona, parlamentná tlač 268? (Reakcia z pléna.) Aha, pardon. Nevšimol som si. Nech sa páči, pán poslanec Laurenčík.
Hort, Milan, podpredseda NR SR (2010-12-03):
Vypnite pani poslankyňu, prosím vás. Ďakujem. Pán poslanec Martin Fronc, nech sa páči.
Jurinová, Erika, podpredsedníčka NR SR (2015-10-30):
Ja vás uisťujem, že som neporušila rokovací poriadok. Stojím si za tým, že som vám vypla, a je to právo, ktoré som využila. Dávam slovo pánovi poslancovi Lipšicovi.
Bugár, Béla, podpredseda NR SR (2016-10-27):
Pán predseda, ďakujeme za dodržanie časového priestoru. Teraz pristúpime už fakt teda k otázkam poslancov na jednotlivých členov vlády podľa vyžrebovaného poradia. Prvú otázku položil pán poslanec Beblavý ministrovi financií Petrovi Kažimírovi, ktorý síce bol ospravedlnený, ale do 14.45 hod. tu môže ostať, potom, samozrejme, má program a musí ho zastúpiť pán minister Drucker. Otázka je: „Pán minister, nemyslíte si, že zavedenie zdanenia dividend, ktoré sa vyplácajú zo zdanených výnosov firiem, je nespravodlivým dvojitým zdanením, čím táto vláda ukazuje, že jej nezáleží na spravodlivosti, ale len na peniazoch?“ Nech sa páči, máte slovo.
Krajniak, Milan, minister práce, sociálnych vecí a rodiny SR (2020-07-24):
Ďakujem. Desať sekúnd, ak môžem dopovedať.
Mesterová, Zuzana, poslankyňa NR SR (2024-01-11):
Ďakujem pekne za slovo, pán predsedajúci. Oskar, ja veľmi oceňujem, že si otvoril tému opäť rozdielu medzi skráteným legislatívnym konaním a riadnym legislatívnym konaní. Už ako tu bolo niekoľkokrát povedané, nedá sa stotožniť s argumentom predsedu Národnej rady, že len samotný čas trvania skráteného legislatívneho konania napráva vady toho, že neprebieha riadne legislatívne konanie a ono je to absurdné ešte z jednej, z jednej veci. On tým vlastne hovorí, že aktivita opozície odstraňuje vady vlády a koalície tým, že nerokujeme v riadnom legislatívnom konaní. Tak ja neviem, ako vy, kolegovia a kolegyne z opozície, ale ja nechcem robiť robotu za vládu. Tak, milá vláda, ak neviete, nechcete, alebo nevládzete vládnuť, tak nevládnite, to nie je vaša povinnosť. Ono demokratický proces sa s tým vysporiada pomerne rýchlo a ľahko. Tak nebudeme tu suplovať vašu prácu a naprávať vady legislatívneho konania, ktoré ste spôsobili. Ďakujem. (Potlesk.)
Laššáková, Jana, podpredsedníčka NR SR (2014-11-27):
Pán poslanec nechce reagovať. Nech sa páči, pani poslankyňa Mezenská, máte slovo.
Kolíková, Mária, poslankyňa NR SR (2024-04-30):
Ďakujem veľmi pekne za príspevky, vlastne, pán poslanec Pročko, prepáčte, vás teraz vynechám a budem reagovať tuto na pána spravodajcu. Pán spravodajca, je tam viacero kandidátov, kandidátok, kandidát, tak samozrejme, ja som už povedala, že my si z toho vieme vybrať a sú tam aj veľmi kvalitní, ale keďže ich je päť, tak môžme byť asi k niekomu z nich aj viac kritickí. A ja teraz nehovorím o právnej úprave k Súdnej rade, keď bude voľba členov Súdnej rady, vyjadrím sa k tomu, nedomnievam sa, že je tam schizofrénia, je to naopak, ale nechajme to tak, lebo, ale tá téma je iná. Takže teraz to nezmiešavajme dokopy, ničomu to neprospieva, sme pri voľbe kandidátov na sudcu Ústavného súdu, tam ostaňme. Len najhoršie je, keď tu budeme splietať teraz vzájomne viaceré témy a nebude sa vedieť v tom vyznať. Takže ja kľudne, počkajte s vašou pripomienkou, myšlienkou, vás pekne poprosím, určite si ju budete pamätať aj pri mojom príspevku k Súdnej rade, veľmi rada budem na to reagovať a veľmi rada si s vami vyjasním, objasním akékoľvek vaše nevysvetlené pre vás z mojej strany odpovede. Ďakujem pekne.
Tankó, Viliam, poslanec NR SR (2023-12-13):
Ja sa chcem poďakovať Julovi, nášmu kolegovi, v mene všetkých nielen Rómov, ale v mene ľudí, a tu sa práve ukázalo, že komu na tých ľudí, na tých ľuďoch záleží, záleží a sme to práve my z opozičných lavíc. Takže ja by som pokračoval tiež s Ficovými poplatkami, týka sa to životného prostredia. Predĺženie platnosti osvedčenia podľa písm. a); zo 40 na 60, nárast 50 %. Vydanie oprávnenia na vykonávanie odbornej prípravy podľa osobitného prepisu (správne: predpisu, pozn. red.); z 99 eur na 140, nárast vyše 41 %. Predĺženie platnosti oprávnenia podľa písm. a) zo 40 na 60. Vydanie rozhodnutia o autorizácii na výkon činnosti podľa osobitného predpisu; z pôvodných 398 na rovných 600, nárast vyše 50 %. Predĺženie platnosti rozhodnutia o autorizácii podľa písm. a); z pôvodných 79 na 120, nárast 51,9 %. Vydanie súhlasu k bezpečnostnej správe; z pôvodných 398 eur na rovných 600, nárast 50,8 %. Vydanie súhlasu k aktualizácii bezpečnostnej správy; z pôvodných 119 až na 180, nárast 51 %. Podanie žiadosti o zapísanie do zoznamu odborne spôsobi... spôsobilých osôb na posudzovanie vplyvov na životné prostredie; zo 109 na 160 eur, nárast 40,8. Zapísanie do zoznamu pre každý z odborov činnosti alebo oblasti... (Prerušenie vystúpenia časomerom. Potlesk.)
Matovič, Igor, poslanec NR SR (2014-11-10):
Takto pred rokom... (Prerušenie vystúpenia predsedajúcou.)
Poliačik, Martin, poslanec NR SR (2014-12-10):
Ja ďakujem Janke za upresnenie ohľadom toho nového vodiča. A, Boris, ale veď ja som povedal: Nechajme to na toho zamestnávateľa. Keď to dokáže posúdiť, nech sú preškoľovaní iba tí, ktorí to potrebujú. Keď to nedokáže posúdiť, nech sú u neho vo firme preškoľovaní plošne. Nech sa zachová to ako možnosť. Ale keď zamestnávateľ vie, že to vôbec nepotrebuje, keď tá jeho zodpovednosť za všetkých zúčastnených na tej preprave je zabezpečená inak alebo napríklad tým, že tam má tých istých šoférov 10 rokov a je to iba už rutina a je zbytočná, tak prečo mu to tam budeme váľať, keď on sám to pociťuje ako príťaž a nijakým spôsobom to neskvalitňuje proces dopravy tovarov alebo ľudí v tej firme? Ja nevravím, aby sme to išli zakázať. Ja hovorím: Zrušme to ako plošné testovanie a nechajme to ako možnosť pre toho zamestnávateľa, keď chce a cíti tú zodpovednosť, tak nech to robí. A je to na ňom. Ďakujem.
Ďuriš Nicholsonová, Lucia, podpredsedníčka NR SR (2018-06-14):
Ďakujem pekne, pani spravodajkyňa. Otváram všeobecnú rozpravu. Písomne sa neprihlásil nikto. Máte slovo, nech sa páči.
Beluský, Martin, poslanec NR SR (2022-06-15):
Ďakujem. Ja len veľmi krátko, keďže som tento návrh predložil ja za našich poslancov. Tak len si to dovolím zdôvodniť. Vlastne táto zmena sa týka pani poslankyne Slavěny Vorobelovej, ktorá nastúpila v apríli ako poslankyňa, avšak do dnešného dňa nie je vlastne zaradená v žiadnom výbore a okrem predsedu Národnej rady Slovenskej republiky by každý poslanec mal mať možnosť pracovať vo výboroch. Takže na základe dohovoru s poslancom Milanom Mazurekom a pánom poslancom Jozefom Šimkom oni vlastne obidvaja uvoľnia miesto zo svojich výborov, teda výbor pre sociálne veci a výbor pre európske záležitosti, do ktorých bude pani poslankyňa Vorobelová zvolená plénom. Čiže naozaj nie je to, nie je to nejaká že pomsta alebo niečo podobné, že by možno niekoho napadlo, všetci s tým súhlasia. Takže chcem poprosiť aj koalíciu, aby hlasovali za tento návrh. Ďakujem pekne.
M. Hort, podpredseda NR SR: (2007-11-30):
Pán poslanec, nech sa páči, máte priestor.
Kollár, Boris, predseda NR SR (2021-06-30):
S ďalšou faktickou poznámkou vystúpi pán poslanec Blcháč, máte slovo.
Bugár, Béla, podpredseda NR SR (2018-10-17):
Pán poslanec Bernaťák.
Danko, Andrej, podpredseda NR SR (2024-09-20):
Ďakujem. Otváram rozpravu, do rozpravy som nedostal písomnú prihlášku, preto sa pýtam, či sa chce prihlásiť niekto do rozpravy ústne. V rámci rozpravy ani pán Mikulec, ani nikto nežiada o slovo, teda vyhlasujem rozpravu za skončenú. Pýtam sa, či sa chce ešte pán spravodajca vyjadriť. Nie. Prerušujem rokovanie o tomto bode programu. V rokovaní pokračujeme v prerušenej rozprave, pán Krátky a Pollák, môžme? Krátky je tu? (Reakcia z pléna.) Ďalej je potom pani Cigániková, Majerský. Ja len poviem, aby ste sa skúsili skonsolidovať. Cigániková, Majerský, keby tu nebol jeden, druhý. (Reakcia z pléna.) Keď je to v súlade, v poriadku, potom je Cigániková, Dvořák. Viskupič, Ledecký. (Reakcia z pléna.) Viskupič, Janckulík, Viskupič, Janckulík, dobre? To aj tak nestihneme, len aby ste sa koordinovali, takže počkáme. Pán Krátky, ako je? (Reakcia z pléna. Krátka pauza.) Keďže je dosť prihlásených poslancov do rozpravy Krátkeho a mám avízo, že päť minút je tu, tak navrhujem prestávku do 11.50 h, kým príde, dobre? Keďže už sú... (Reakcia z pléna.) A už choďte k synovi. (Reakcia z pléna.) Že som počul, že máte syna, tak choďte dole, aj tak by ste nestihli, lebo však počkáme Krátkeho, máme len 10 minút a rokujeme len do dvanástej hodiny, viete. (Reakcia z pléna.) No veď práveže, keď počkám Krátkeho. (Reakcie z pléna.) Takže prosím, pokračujeme v rozprave o návrhu poslanca Krátkeho na prijatie uznesenia Národnej rady k uzneseniu Európskeho parlamentu z 11. apríla 2024 o začlenení práva na umelé prerušenie tehotenstva do Charty základných práv Európskej únie, tlač 266. Prosím poslanca Krátkeho, aby zaujal miesto, a pána Polláka za spravodajcov. Ďalším v poradí z ústne prihlásených rečníkov je pán Horecký, nech sa páči. (Pokračovanie rokovania v prvom čítaní o návrhu poslanca Národnej rady Slovenskej republiky Rastislava Krátkeho na prijatie uznesenia Národnej rady Slovenskej republiky k uzneseniu Európskeho parlamentu z 11. apríla 2024 o začlenení práva na umelé prerušenie tehotenstva do Charty základných práv Európskej únie , tlač 266.)
Tabák, Romana, poslankyňa NR SR (2021-10-22):
Ďakujem za slovo, pán predsedajúci. Ďakujem za vaše vystúpenie, pán Vetrák, komplexne ste to zhrnul, ďakujem aj pánovi Pilipovi z Úradu pre zahraničných Slovákov, aj pánovi Korčokovi za ich prácu v tejto oblasti. Slovákov v zahraničí je potrebné podporovať, aby sa uchovala naša národná identita. A mimo nášho územia ich žije skutočne veľa. Podľa štatistík ich môže byť až 1,3 mil. Chcela by som upriamiť do pozornosti práve osvedčenia. Držiteľ takéhoto osvedčenia môže v súčasnosti žiadať o štátnu podporu v oblasti vzdelávania, vedy a výskumu, kultúry, médií a podobne. Žiadosť o vydanie osvedčenia stojí 10 eur. Dávam to do pozornosti pre ľudí zo zahraničia, ktorí o tomto možno nevedeli.
P. Hrušovský, podpredseda NR SR: (2002-02-07):
hodina otázok na premiéra vlády, členov vlády Slovenskej republiky, generálneho prokurátora. Zo všetkých písomných otázok, ktoré páni poslanci podali do 12.00 hodiny, určení navrhovatelia schôdze vyžrebovali poradie otázok na odpovede, ktorými sa budeme riadiť. Pripomínam, že otázky poslancov, ktoré boli položené a vyžrebované, v prípade ich neprítomnosti v rokovacej sále nebudú akceptované a páni ministri, ani pán premiér nebude na tieto otázky odpovedať. Teraz by som poprosil pána predsedu vlády, aby oznámil, kto bude odpovedať za neprítomných pánov ministrov na otázky, ktoré boli vyžrebované na týchto pánov ministrov. Prosím teraz pána predsedu vlády, aby oznámil mená týchto pánov ministrov. Nech sa páči.
Ďuriš Nicholsonová, Lucia, podpredsedníčka NR SR (2016-07-07):
Poprosím vás, aby ste formulovali vaše procedurálne návrhy tak, ako majú byť formulované. Pán poslanec Budaj, nech sa páči.
Milanová, Natália, ministerka kultúry SR (2021-12-09):
Vážený pán poslanec, pri výpočte regionálnych alokácií určených na podporu projektov regionálneho rozvoja boli využité kritériá, ktoré objektívnym spôsobom vypovedajú o úrovni rozvoja kraja a hodnotia jeho stav v porovnaní s ostatnými regiónmi. Kohézna politika Európskej únie, ktorá umožní Slovenskej republike v programovom období ’21 až ’27 čerpať finančné prostriedky v celkovom objeme 12,6 mld. eur, je prioritne určená na vyrovnávanie regionálnych rozdielov. Z tohto dôvodu sme pristúpili k výberu troch kritérií, ktorými sú počet obyvateľov vyššieho územného celku, miera nezamestnanosti a inverzné HDP. Práve posledným kritériom, ktoré zvýhodňuje podpriemerne rozvinuté regióny na Slovensku, chceme docieliť, aby priepastné rozdiely v ich rozvoji neboli naďalej prehlbované, ale, naopak, aby sa zmenšovali. Z tohto dôvodu si dovolím nesúhlasiť s vaším názorom, že tieto kritériá sú nespravodlivé a spôsobujú nerovnomerný prístup k územiam. Naopak, ich alokáciou podporíme spravodlivý rozvoj všetkých miest a regiónov na Slovensku. Umožníme prístup ich obyvateľov ku kvalitným službám, podporíme tvorbu nových pracovných miest, zlepšíme úroveň životného prostredia, podporíme projekty v oblasti cestnej a železničnej infraštruktúry a vytvoríme predpoklady pre kvalitný život na celom Slovensku. Vážený pán poslanec, ďakujem za pozornosť.
Blaha, Ľuboš, podpredseda NR SR (2023-11-23):
191. Pán poslanec Dušan Jarjabek, nech sa páči.
Kollár, Boris, predseda NR SR (2021-12-09):
Ďakujem pekne. A teraz poprosím pána poslanca Vladimíra Zajačika, aby uviedol hlasovanie o zákone č. 302/2019 Z. z. (Hlasovanie o vládnom návrhu zákona, ktorým sa mení a dopĺňa zákon č. 302/2019 Z. z. o zálohovaní jednorazových obalov na nápoje a o zmene a doplnení niektorých zákonov v znení neskorších predpisov a o zmene a doplnení zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov , tlač 641.)
Glváč, Martin, podpredseda NR SR (2019-06-24):
Pani spravodajkyňa... Prerušujem rokovanie o tomto bode programu. Ďalším bodom programu je prvé čítanie o návrhu poslankyne Evy Antošovej na vydanie zákona, ktorým sa mení a dopĺňa zákon č. 39/2007 Z. z.. Navrhovateľka bola pani poslankyňa Antošová, nie je v sále, tento bod prekladám na koniec schôdze. Nasledujúcim bodom programu je prvé čítanie o návrhu poslancov Tittela, Jančulu, Irén Sárközy a Martina Glváča na vydanie zákona o Fonde na podporu športu a o zmene a doplnení zákona č. 440/2015 Z. z. o športe a o zmene a doplnení niektorých zákonov v znení neskorších predpisov. Návrh zákona je pod tlačou 1546, návrh na jeho pridelenie na prerokovanie výborom je v rozhodnutí č. 1637. Dávam slovo poslancovi Tittelovi, aby návrh zákoda, zákona uviedol, nech sa páči. (Rokovanie o návrhu poslancov Národnej rady Slovenskej republiky Dušana Tittela, Tibora Jančulu, Irén Sárközy a Martina Glváča na vydanie zákona o Fonde na podporu športu a o zmene a doplnení zákona č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 1546.)
Suja, Miroslav, poslanec NR SR (2021-05-03):
Ďakujem za slovo, pán podpredseda. Vážený pá... vážená pani ministerka Milanová, namiesto pokory a ospravedlnenia – arogancia z vašich úst. Ako ani sa nečudujem, lebo ste známa svojimi rasistickými vyjadreniami a statusmi, takže nič od vás iné sa nedalo čakať. Ale mali by ste si uvedomiť, že parlament je, v parlament... je nadradený vláde, ako povedal môj kolega. Máme parlamentnú demokraciu a je tu neúcta, neúcta z vašej strany aj zo všetkých členov vlády nielen ku nám ako opozičným poslancom, ale aj vašim koaličným, ktorí tu sedeli, aj keď ich tu bolo len pár. Ak ste sa dohodli, že budeme ignorovať opozíciu, tak potom vo vláde ste to zle pochopili, lebo aspoň jeden z vás sem mal prísť. Nieže neprídu ani poslanci koaliční, ani žiaden člen vlády, pani ministerka!
P. Hrušovský, podpredseda NR SR: (2002-02-21):
(Hlasovanie.) 106 prítomných, 39 za, 16 proti, 49 sa zdržalo, 2 nehlasovali. Neschválili sme tento návrh. Š. Šlachta, poslanec: Ďalej, prosím, hlasovať o návrhu č. 34.
J. Paška, poslanec: (2008-11-04):
No a podľa toho, čo hovoríte, sa mi zdá, že naozaj nadišiel čas, aby sme začali iniciatívne pracovať na fóre krajín, ktoré sú ohrozované veľkomaďarským šovinizmom, aby sa koordinovali aktivity v našom regióne, aby sa účinne predchádzalo týmto výpadom zo strany maďarských šovinistov.
Bugár, Béla, podpredseda NR SR (2010-09-09):
Viem, že procedurálny návrh sa začína podaním procedurálneho návrhu, ale aby sme sa vyvarovali trápnej situácie, musím oznámiť, že náš klub s tým nesúhlasí. Buď budeme hlasovať dnes, alebo to odložíme, iné možnosti nie sú. Aký je dôvod preložiť to na zajtra? Čo sa tým zmení? Zajtra snáď prídu kolegovia, ktorým niekto z nás z vládnej koalície takto dal muníciu, aby sa mohli vyhovoriť na to, že kvôli tomu odídu? Však oni nechceli za to hlasovať. Čo sa tým zmení, pán podpredseda Hort? Nič.
Laššáková, Jana, podpredsedníčka NR SR (2014-09-11):
Prezentujme sa a hlasujeme. (Hlasovanie.) Prítomných 82 poslancov, proti bolo 79, zdržal sa 1, nehlasovali 2 poslanci. Uveďte hlasovanie ďalšie, pán spravodajca.
Poliačik, Martin, poslanec NR SR (2018-10-18):
Ďakujem veľmi pekne. No, som rád, že opäť je na stole to možné konanie zo strany Európskej komisie, pretože ono naozaj je závažnou vecou a ja teda nemám moc vysokú mienku o rozhodovacích kompetenciách niektorých úradníkov niektorých ministerstiev a dosť sa teda bojím toho, že by sme sa mohli dostať do situácie, kedy Slovensko sa bude súdiť reálne o miliardy. To je prvá vec. A druhá vec, zopakujem to isté, čo som povedal predtým. Neexistuje dôvod, prečo by tento odvod mal viesť k nižším cenám a vyššiemu predaju slovenských potravín. Pri blízkosti hraníc a zvyklostiach Slovákov nakupovať v zahraničí s vysokou pravdepodobnosťou sa dostaneme do situácie, že Slováci budú stále viacej nakupovať zahraničné potraviny v zahraničných obchodoch, že zamestnanci týchto reťazcov budú na tom horšie, ako na tom boli doteraz, že ceny porastú, a teda že tento návrh, ktorý je antisociálny, antitrhový a antiracionálny, neprinesie absolútne žiadne dobré body. Veď toto sú vlastne obedy zdarma v ružovom. Vy sa pretekáte so SMER-om esenesáci, že kto predloží väčšiu blbosť? Nedopracovanú, nedotiahnutú. Na čo sa tu chystáte, veď vám to padne na hlavu! Veď keď už chcete niečo, tak prineste niečo poriadne! Lebo toto je jednoducho tak zlý návrh, že vám padne na hlavu a bude z neho iba zloba. Ale cez tie konania s Európskou komisiou nás to aj môže veľa... (Prerušenie vystúpenia časomerom.)
Hrnčiar, Andrej, podpredseda NR SR (2018-05-25):
Štyri faktické poznámky. Nech sa páči, pán poslanec Mazurek.
Jurinová, Erika, podpredsedníčka NR SR (2013-05-17):
Ďakujem pekne, pán poslanec. Dávam slovo spravodajkyni, ktorú určil navrhnutý gestorský výbor pre hospodárske záležitosti, poslankyni Lei Grečkovej. Nech sa páči.
Glváč, Martin, podpredseda NR SR (2018-03-14):
Ďakujem. S faktickou poznámkou jedna poslankyňa. Končím možnosť prihlásiť sa. Nech sa páči, pani poslankyňa Grausová.
Kaník, Ľudovít, poslanec NR SR (2014-10-29):
Ospravedlňujem sa, tuto poslanec Hlina ma zahovoril a úplne som stratil pojem o čase na chvíľočku. Ja som chcel zareagovať na tú časť, kde pán poslanec hovoril, on sa vrátil vlastne k tomu, že Panasonic odišiel z Krompách a že odišiel z nejakých iných dôvodov, a nie z dôvodov zhoršujúceho sa podnikateľského prostredia. Tak to, samozrejme, musím okomentovať. Nuž znova poviem len, ja viem, že to vy strašne neradi počúvate, ale keby bolo pravda to, čo vy hovoríte, tak zároveň by ste priznávali, že vy vidíte Slovensko len ako lacnú montážnu dielňu, ktorá nemá čo ponúknuť, len nízku cenu pracovnej sily. A potom firma, keď už nie je dosť nízka pre ňu cena pracovnej sily, odchádza inde. Ale rozumní správcovia krajiny nahradzujú nízku cenu pracovnej sily a zároveň sa snažia dvíhať mzdy, ale znižujú náklady firmám v iných oblastiach. Ale vy vo všetkých oblastiach zvyšujete náklady firmám, komplikujete im život a výsledkom je, že zamestnávatelia, firmy odchádzajú potom, keď už nedokážu udržať ekonomickú efektívnosť svojej produkcie do iných krajín. Pretože keby to nebola pravda, tak Panasonic, celosvetový gigant, ktorý vyrába tisíce druhov výrobkov, tak neodíde zo Slovenska, pretože Blu-ray nosiče sa už nepredávajú dobre, ale nahradí tento produkt iným produktom. Takže Krompašania sa vám môžu poďakovať za to, že ste tu systematicky – aj v minulých rokoch a robíte to stále – zhoršili podnikateľské prostredie, zvýšili náklady firmám. A to spôsobuje odchod firiem do zahraničia, preč zo Slovenska, spomalenie príchodu a stratu pracovných miest.
Ďuriš Nicholsonová, Lucia, podpredsedníčka NR SR (2019-03-27):
Otváram všeobecnú rozpravu k tomuto bodu. Písomnú prihlášku som nedostala. Registrujem, že ste sa prihlásili vy. Ale, pán minister, aby sme sa mohli dohodnúť, to znamená, že ja nemôžem ukončiť rozpravu. Ja ju nechám prerušenú... (reakcia ministra) alebo vystúpite a otvoríte ju. Ja ju nechám prerušenú. Dobre. Nech sa páči, pani poslankyňa.
P. Hrušovský, podpredseda NR SR: (2001-09-20):
(Hlasovanie.) Prítomných 130, za návrh 92, proti 11, zdržalo sa 24, nehlasovali 3. Návrh sme schválili.
Szalay, Tomáš, poslanec NR SR (2023-11-22):
Ďakujem veľmi pekne. Ja ďakujem pánovi poslancovi Stachurovi za to, čo povedal, a plne sa s ním stotožňujem, že tie čakačky sme tu mali mať už dávno. Dĺžka čakania na plánovanú zdravotnú starostlivosť je súčasťou nároku poistenca, ktorý by mal byť zadefinovaný, lebo ak máme mať na základe verejného zdravotného poistenia nárok na nejakú zdravotnú starostlivosť, tak má ten rozsah definovať zákon, ako hovorí čl. 40 ústavy, a osobne za to dvadsať rokov bojujem, aby sa tam tie čakačky dostali. Čiže veľmi pekne ďakujem za tento príspevok, Peter, dobre si to pomenoval. Rozumiem, že si bol pri tom a mohol si tomu prospieť viac, páči sa mi tvoja sebareflexia. V tejto chvíli hľadáme, kto je za to vinný, tak sme našli, že je za to vinný pán generál Lengvarský, hoci teda nominant OĽANO, ale OĽANO sa k nemu už nejako príliš nehlási, tvrdia, že je to nominant premiéra Hegera, ktorý nie je ich, ale teda tiež to bol síce nominant OĽANO, ale už nie je veľmi ich. Nehľadajme vinníkov, poďme sa posunúť dopredu a poďme ten systém pripraviť tak, aby sme ho o pol roka naozaj vedeli spustiť, keď sa prijme náš pozmeňovací návrh zákona, aby slovenskí pacienti mali istotu, že sa dostanú k svojej plánovanej zdravotnej starostlivosti skôr, ako je tomu realitou dnes. Ďakujem.
Kollár, Boris, predseda NR SR (2021-10-21):
S faktickou poznámkou vystúpi pán poslanec Blcháč.
Bagačka, Michal, poslanec NR SR (2013-03-19):
Pán predseda, dajte, prosím, hlasovať o zákone ako o celku, s odporúčaním gestorského výboru schváliť.
Jarjabek, Dušan, poslanec NR SR (2011-09-14):
Ďakujem za slovo, pán predseda. Pán kolega, obhajujete neobhájiteľné. Zmiešavate tuná rôzne témy a odpútavate pozornosť od problematiky, prečo sme sa tuná dnes stretli. My hodnotíme prácu pani premiérky a tieto všetky témy, ktoré tuná vy ako sa snažíte nám nejakým spôsobom imputovať, proste je to čosi ako trošku ako nekorektné. Povedzte, ste spokojní s pani premiérkou, nie ste spokojní s pani premiérkou? Ak áno, povedzte prečo, ak nie, povedzte prečo. O čom pochybujem. Hej? Ale veď nie my potrebujete z toho vytĺkať politický kapitál, ako vy hovoríte. My totižto cítime, že to nefunguje, ale vy viete, že to nefunguje. A dôkazom toho sú vyjadrenia vašich poslancov koaličných. Prečítajte si dnešné aktuality, čo tam píše váš koaličný poslanec. Čo sa tuná hovorí po chodbách. Teraz to už môžem povedať, lebo to vyšlo von. A nie som tu žiadna žalobaba v tejto chvíli. Ale vy samy hovoríte, koaliční poslanci, že to takto ďalej nejde. Prečo asi? Buďte aspoň k sebe úprimní! Veď nedávajte nám do úst veci a slová, ktoré my sme nehovorili. Vy hovoríte, že táto pani premiérka ďalej nemôže takto riadiť vládu. Vy to hovoríte ako koalícia. Tak čo tu rozprávate, prepáčte, nezmysly o tom, o nejakej jednote, o tom, ako všetko je fantastické, ako to všetko funguje. Nie je to pravda! Alebo nie ste informovaní, alebo tuná klamete. Opýtajte sa vašich koaličných poslancov, a keď to viem ja, vy to viete desaťkrát. Tak tu neklamte, prosím vás pekne. Nezavádzajte verejnosť. Proste to nefunguje, viete to a riešte to. Máte na to teraz príležitosť. (Potlesk.)
Galko, Ľubomír, poslanec NR SR (2016-09-13):
Ďakujem pekne. No, pán predseda Danko, vyzývali vás tu kolegovia, že aby ste vystúpili v rozprave, ale pevne verím, že už teraz aj vy to cítite tak, že bolo by lepšie, keby ste neboli vystúpili, pretože povedali ste, že chcete zmeniť správanie v parlamente, v spoločnosti k slušnosti. Viete, mne sa tiež niekedy stane, že mi niečo ujde, minule som kolegyni Pfundtner povedal, že moja zlatá, dosť nevhodne, niekoľko minút za tým som sa jej ospravedlnil, lebo si myslím, že som to nemal urobiť, ale to, čo ste spravili vy, pán Danko, to bolo naozaj niečo neuveriteľné. Ja nemám tie citáty presne poznačené, ale bolo to niečo v duchu, „neviem, či vás otec bil, alebo nie“, a ten druhý citát bol, že „aspoň vidíme, aké je zlé, ak niekto mal nedostatok lásky v detstve“. Ja som si to nedokázal ani presne zapísať, ale chcel by som vás z tohto miesta požiadať, aby ste sa kolegovi za toto ospravedlnili. Aby ste sa ospravedlnili celej Národnej rade, chyba sa môže stať, aby ste už takéto niečo v rozprave alebo vôbec nikdy nepoužili. Toto, čo ste urobili, bez ohľadu na to, aký je Matovič, Galko a ja neviem kto ešte, je neprípustné, to, čo ste urobili, pán kolega Danko. A viete, niekedy sa dá byť ďaleko vulgárnejší obsahom ako formou, a to ste vy predviedli. Boli ste neuveriteľne vulgárny svojím obsahom. A to, že kolegovia, smerácki poslanci vám pri tejto vašej chybe, obrovskej chybe tlieskali a smiali sa, to je mimoriadne, mimoriadne smutné a hovorí to len a len o nich. Ďakujem pekne.
Danko, Andrej, predseda NR SR (2016-09-23):
Ďakujem, pán poslanec. Na vystúpenie pána poslanca jedna faktická poznámka. Uzatváram možnosť s faktickými poznámkami. Poprosím, ešte skôr, než zapojíme pána poslanca, aby sme privítali našich slovenských krajanov z chorvátskeho Jelisavca, Markovca, Osijeka a Našíc. (Potlesk.) Ďakujem. Poprosím, pán poslanec Ľubomír Galko.
Grendel, Gábor, podpredseda NR SR (2021-04-30):
Pán poslanec Potocký.
Jurinová, Erika, podpredsedníčka NR SR (2012-08-03):
Dobre, ďakujem za upozornenie. Budeme, nie budeme pokračovať ďalej. Do rozpravy prihlásený pán Peter Osuský.
Daniš, Zoltán, poslanec NR SR (2015-01-27):
Ďakujem, pán predseda. Vážený pán kolega Poliačik, nuž nezvyknem nejak často súhlasiť s kolegom Hlinom, ale ja mám tiež taký pocit z toho vášho vystúpenia, nesúrodé. Vy ste sa nezaoberali na podstatu, vytiahli ste nejaké tie bonbóniky a je vidieť, že vy skutočne sa neviete zorientovať v tomto, tomto technickom svete, vám je odborné školstvo veľmi vzdialené. Ja chcem povedať, že veľmi rád podporím tento zákon, dokonca som skutočne rád, že po diskusiách prichádza rezort školstva s takýmto uceleným programom a víta ho celá podnikateľská verejnosť. Tých 15-tisíc, čo ste tak dvakrát zopakovali, napríklad tých zváračov, nuž bodaj by ich bolo viac. Ja veľmi rád diskutujem s pánom Holečkom, to je prezident Zväzu automobilového priemyslu, na túto tému, lebo je mi to blízke. Ja som celý život robil technika, ja som bol, nechcem tu hovoriť, v jednej veľkej stavebnej firme, mali sme odborné učilište, kde sme si sami vychovávali pracovný dorast, mali sme tam 600-700 učňov. A ten hovorí, že v priebehu piatich rokov potrebuje Slovensko 300-tisíc kvalifikovaných ľudí. Z toho 75 % len nahradí tých, čo odídu do dôchodku. Ale kde vziať kvalifikovanú silu? Však tie automobilky tri veľké a ďalšie tie subdodávateľské firmy prišli preto, že na Slovensku bola kedysi veľmi kvalifikovaná aj lacná pracovná sila. A dneska jej niet, čiže treba skutočne v plnou vážnosťou tento problém riešiť. Preto si myslím, že je načase, opakujem sa schválne, je to dobrý program, vy ste ho možno neprečítali. Keď ste ho prečítali, pán Poliačik, prepáčte mi, tak nerozumiete tejto problematike. Je tam všetko. Zachytiť sa o tom, že či treba takých alebo onakých, aj tieto poznatky vychádzajú z nejakej praxe, sú to pohľady... (Prerušenie vystúpenia časomerom. Reakcia z pléna.)
Hargaš, Ján, poslanec NR SR (2024-01-11):
No, vidím, že už aj koalícii trošku tečú nervíky z tohto všetkého. Ďakujem, pán kolega, že ste nám aj pripomenuli tú minulosť a tie prepisy rozhovorov, ktoré sa týkali aj oblasti štátneho IT, v ktorej vlády SMER-u narobili riadnu paseku. A ja pevne verím, že tá korupcia bude vyšetrená, ale nebude vyšetrená, ak prejde tento návrh, pretože... Takže, takže aj preto tu dnes my sedíme, aj preto desaťtisíce ľudí po celej krajine prišli na námestia. A tým by som chcel odkázať, aký je postoj koalície k tomu, že prišli, pretože, keď sa povedalo to číslo, že dvadsaťtisíc v Bratislave, tak pán Muňko a pán Jarjabek sa schuti zachechtali, cynicky. Takže toto odkazujú koaliční poslanci. Cítia sa zrejme silní v kramflecích. Ja to beriem ako najlepšiu pozvánku pre ľudí na ďalšie protesty v najbližších týždňoch, aby svojím občianskym postojom dali vedieť tejto vláde, že ten valec, ktorý si zaumienili, ktorý tu bude podľa nich valcovať, ako si oni budú priať, aj keď majú len väčšinu troch hlasov, tak tých sedemdesiatjeden hlasov ich bude brzdiť tu v parlamente a tie tisícky a desaťtisíce ďalších hlasov vás budú brzdiť na tých námestiach. A všimol som si symbolicky, že dnes mal pán Kaliňák takú peknú žltú kravatu a utkvela mi v pamäti, pretože si pamätám, že keď podával demisiu, tak mal nie tú istú, ale veľmi podobnú žltú kravatu. Takže možno už naňho to nejak doľahlo tie, tie zástupy ľudí na námestiach.
Pellegrini, Peter, predseda NR SR (2015-02-06):
Ale ja nemôžem riešiť tieto záležitosti. Zdravotnícky výbor nech si zabezpečí prítomnosť spravodajcu pri prerokovávaní bodu programu. Ďakujem. (Prestávka.) (Po prestávke.)
Hrnčiar, Andrej, podpredseda NR SR (2017-09-11):
Vyhlasujem všeobecnú rozpravu za skončenú. Pýtam sa, či chce zaujať stanovisko navrhovateľka. Nech sa páči.
Žiga, Peter, podpredseda NR SR (2024-04-16):
Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 564/2004 o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 583/2004 o rozpočtových pravidlách územnej samosprávy a o zmene a doplnení niektorých zákonov v znení neskorších predpisov. Vládny návrh zákona je pod tlačou 260. Návrh na jeho pridelenie na prerokovanie výborom je v rozhodnutí č. 273. Prosím pána ministra zahraničných vecí a európskych záležitostí Slovenskej republiky Juraja Blanára, aby v zastúpení ministra financií vládny návrh zákona uviedol. Nech sa páči, pán minister. (Rokovanie v prvom čítaní o vládnom návrhu zákona, ktorým sa dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov , tlač 260.)
Viskupič, Jozef, poslanec NR SR (2012-09-26):
Ďakujem. Z môjho pohľadu to bola veľmi prekvapivá diskusia, ktorá nás dostala pred 18.00 hodinu, dovolím si iba pár záverečných slov povedať. Odcitoval som na začiatku pri uvádzaní zákona dôvody, ktoré viedli pána kolegu Lebockého podať tento pozmeňujúci návrh. A v jednej časti odôvodnenia sa hovorilo o zabránení nežiaducej expanzii cyklistov a jazdcov na koni priamo do lesných porastov a v ďalších častiach sa malo za to, že návštevníci v lese spôsobujú eróziu pôdy. Viac-menej sme sa nedostali ďalej podľa mňa. Niekto to nazval absurdné, niekto to nazval, že toto je odborné. Dali si túto argumentáciu odborníci, tí, ktorí boli obviňovaní z politických nejakých príčin, že toto kritizujeme. Pripájam sa k tej argumentácii, ktorú moji spolupredkladatelia spomínali. A to je to, aby sme sa chopili zdravého rozumu. Naozaj, nenechávajme v právnom systéme nezmyselné a nevykonateľné časti zákona. Podľa zákona o lesoch v tomto znení vytvárame to. Čo si tí ľudia o nás vôbec pomyslia? Že nemáme ani toľko zdravého rozumu a že budeme tu niečo zakazovať alebo nejakým spôsobom zneistíme ľudí, ktorí kráčajú, vezú sa alebo cválajú po lese, a on bude rozhodovať tam, či sa vezie po 1L-ke, 2L-ke alebo akej inej ceste, ktoré v lese máme. Debata, kam to posunul aj Janko Mičovský. Všímal som si tu viaceré súhlasné prikyvovania, že áno, máme problém v lesoch, ale je niekde úplne mimo cyklistov a tých ľudí, ktorí sa vozia na koňoch v lesoch. Napriek tomu, že viaceré hlasy zaznievali kritické k tomuto návrhu alebo k tomuto odstráneniu jednej nezmyselnej časti zo zákona, hlavne z vládnej strany SMER, preto som aj vyjadril počas faktických pripomienok značnú mieru skepse, či toto bude posunuté do druhého čítania alebo či vôbec príde k hlasovaniu, pretože tu padol od pána kolegu procedurálny návrh. Chcel by som iba poukázať na to, že niekde tuná z predných lavíc zaznelo, že vyzerá to tak, ako keby sa bavil hluchý s hluchým. Nedokázali sme ani pri opätovnom predložení tohto zákona posunúť debatu od roku 2007 ďalej. A ja si myslím, že z hľadiska toho, čo z tejto siene zákonnosti, ako to nazýva Janko Mičovský, odznieva k ľuďom, budú ľudia pravdepodobne naďalej postrádať zdravý rozum v rozhodovaní poslancov a zastupiteľov v tomto parlamente. Ďakujem za pozornosť.
Laurenčík, Milan, podpredseda NR SR (2022-05-03):
Pán poslanec Marián Kéry.
P. Hrušovský, podpredseda NR SR: (2002-07-10):
(Hlasovanie.) 101 prítomných, 43 za, 17 proti, 40 sa zdržalo, 1 nehlasoval. Návrh sme neschválili. Budeme teda hlasovať o bodoch 1 až 3... J. Langoš, poslanec: Spoločne.
Grendel, Gábor, podpredseda NR SR (2022-02-25):
Pán podpredseda Blanár.
Suja, Miroslav, poslanec NR SR (2021-05-05):
Nechcem rušiť kollárovcov. Skúsme vrátiť čas.